**20.12.2022**

**Lugupeetud kolleegid,**

Eesti Anestesioloogide Seltsi **27. Pühajärve talveseminar toimub 27. - 29. jaanuaril 2023.**

Juhime tähelepanu, et ürituse teaduslik programm algab reedel **27.01.2023 kell 16.00**.

**Osavõtumaks**

Täiskasvanu jagatud toas 100 eurot

Täiskasvanu üksinda toas 200 eurot

Laps vanuses 15–17 a 50 eurot

Laps vanuses 7–14 a 20 eurot

Laps vanuses 0–6 a tasuta

NB! Palume privaatse toa soovi korral kasutada üksiktoa osavõtumaksu.

Hinnas sisaldub ööbimine (2 ööd), kaks hommikusööki, Pühajärve Puhkekodu ujula ja sauna kasutamine hommikuti, osavõtt laupäevaõhtusest banketist ning osalemine kahel seminaril koos kohvipausidega. Kolleegidel, kes ei registreeru osavõtjatena, on laupäevaõhtusel pidulikul koosviibimisel võimalik osaleda 30 euro eest.

**Registreerumisele on kaks võimalust**

1. Seltsi leheküljel oleva otselingi abil, märkustesse palume panna kirja inimeste nimed ja vanused kelle eest tasutakse. <https://anest.ee/product/puhajarve>
2. Pangaülekandega Eesti Anestesioloogide Seltsi arveldusarvele EE432200221011973248 (Swedbank)
	1. Pangaülekandel märkida saajaks Eesti Anestesioloogide Selts, mitte EAS
	2. Selgitusse palume **kindlasti märkida** – talveseminar 2023; nimed, kelle eest tasutakse, sealhulgas ka laste nimed ja vanused ning töökoht.

NB! Registreerumine toimub 16. jaanuarini 2023 (k.a.), hilisema registreerimise korral pole võimalik enam majutust garanteerida. Registreerumisest on võimalik loobuda kuni 16. jaanuarini 2023.

Palume kõigil seltsi liikmetel oma liikmemaksu võlgnevused likvideerida. Infot võlgnevuste kohta saate vaadata seltsi leheküljel personaalprofiililt või laekurilt Hans-Erik.Ehrlich@regionaalhaigla.ee

**Palve osakonnajuhatajatele:**

Palun aastaaruanded saata hiljemalt **20. jaanuariks 2023.a.** elektronpostiga aadressile Juri.Karjagin@kliinikum.ee Aastaaruande vorm on kättesaadav seltsi kodulehel (<https://anest.ee/aastaaruande-vorm/>), palun kontrollige, et kasutate andmete edastamisel õiget vormi.

Teie rohkearvulist osavõttu ootama jäädes,

EAS juhatus